Διαδικτυακή Πύλη - ΟΠΣ Μουσεία

Ολοκληρωμένο Πληροφοριακό Σύστημα για την Αναγνώριση και Πιστοποίηση των Ελληνικών Μουσείων – Ημερίδα Ενημέρωσης
2025-02-10 09:30 - 14:00 (Europe/Athens) | Εθνική Πινακοθήκη – Μουσείο Αλέξανδρου Σούτσου, Βασ. Κωνσταντίνου 50, Αθήνα, 116 34, Greece
Ημερίδα ενημέρωσης σχετικά με το Ολοκληρωμένο Πληροφοριακό Σύστημα για την Αναγνώριση και Πιστοποίηση των Ελληνικών Μουσείων διοργανώνει η ΚτΠ Α.Ε. σε συνεργασία με το ΥΠ.ΠΟ., τη Δευτέρα 10 Φεβρουαρίου στην Εθνική Πινακοθήκη – Μουσείο Αλέξανδρου Σούτσου.
Το εν λόγω Πληροφοριακό Σύστημα υποστηρίζει, απλοποιεί και επιταχύνει τη διαδικασία της Αναγνώρισης και Πιστοποίησης Μουσείων, συνδράμοντας τόσο τους ενδιαφερόμενους φορείς, όσο και τους υπαλλήλους των αρμοδίων Υπηρεσιών του ΥΠ.ΠΟ. στο έργο τους. Η δημιουργία του έχει ενταχθεί σε έργο ΕΣΠΑ στο Επιχειρησιακό Πρόγραμμα «Μεταρρύθμιση του Δημόσιου Τομέα», το οποίο περιλαμβάνει την «Ανάπτυξη Ολοκληρωμένου Πληροφοριακού Συστήματος για την Πιστοποίηση και Αναγνώριση των Ελληνικών Μουσείων» και την «Παραγωγή περιεχομένου και υποστηρικτικού υλικού για τη Δημιουργία αποθετηρίου του Πληροφοριακού Συστήματος Πιστοποίησης και Αναγνώρισης των Ελληνικών Μουσείων».
Για όσους δεν έχουν τη δυνατότητα να παρακολουθήσουν την ημερίδα δια ζώσης δίνεται η επιλογή διαδικτυακής παρακολούθησης εδώ.
